Margaret Bullen

Margaret Bullen (Nedging, Suffolk, Erresuma Batua, 1964) 1991. urtetik Euskal Herrian bizi den antropologo feminista da. Gizarte Antropologiako irakaslea da Euskal Herriko Unibertsitatean 2005. urtetik eta bere ikerketa lanak ere esanguratsuak dira.

Biografia 
Filologia Hispanikoan eta Frantsesean lizentziatua da (University of Bristol, UK, 1987) eta Filosofian doktorea (Gizarte Antropologia) (University of Liverpool, UK, 1991). Tesia unibertsitate horretako Institute of Latin American Studies-en gauzatu zuen Arequipa-ko (Peru) herri gazteetako aldaketa kultural eta sozioekonomikoen eta migrazio andetarren inguruan. Egun, Practicum-eko Dekanordea da Hezkuntza, Filosofia eta Antropologia Fakultatean.

Migrazioan, identitatean, hizkuntzan eta aldaketan izandako interesa iraunkorra izan da bere ikerketan, eta hauei sistema sinboliko eta generokoei zuzendutako genero ikuspegia gehitzen zaie. Azken urteetan ikerketa ildo nagusia Gipuzkoako zenbait erritualetan emandako aldaketen ondorioz sortutako gatazken ingurukoa izan da. Hauen artean, nagusiki Hondarribiko eta Irungo Alardeetan emakumeen parte hartzearen harira sortutako polemika aztertu du, baina baita beste leku batzuetako jai-erritualak ere, hala nola, Antzuolako Mairuen Alardea eta Donostiako Danborrada. Lan horren erakusgarri da Tristes espectáculos: las mujeres y los Alardes de Irun y Hondarribia (2003). Antropologia Feminista Ikerketa Taldeko (AFIT) kide gisa "Continuidades, conflictos y ruptura frente a la desigualdad: relaciones de género y prácticas corporales y emocionales en las/os jóvenes vascos" proiektuan parte hartu zuen.

Bullen-ek interes berezia du antropologia aplikatuan eta 2012. urtean Farapi elkartearen sorreraren parte izan zen, ildo hori jarraitzen duen lehen euskal aholkularitza-enpresa. Farapi eta beste hainbat entitaterekin kolaboratzen du genero biolentziarekin (La violencia contra las mujeres y sus causas en Gipuzkoa, Gipuzkoako Foru Aldundia, 2011) eta gaztaroarekin (La construcción social del Ideario Amoroso entre adolescentes guipuzcoanos-as, y su influencia en la violencia de género y en la salud integral, Medicus Mundi, 2016) erlazionatutako proiektuetan. USAC (University Studies Abroad Consortium) unibertsitatearekin ere kolaboratzen du irakasle eta ikertzaile moduan. Basque Gender Studies (2003) publikatu du eta Xamar-en Orhipean. El País del Euskara (2006) ingelerara itzuli du.

Espainiako Antropologia Aplikatuko Elkartearen VII. Nazioarteko Biltzarrean parte hartu zuen, Santanderren, 2006ko abenduan, Antropologoen profesionalizazioa, fikzioa edo errealitatea? izeneko hitzaldiarekin. 

Xavier Kerexeta historialariarekin batera, 2007ko maiatzean, Pasado, presente y futuro del Alarde de Antzuola azterlan sozio-kulturala aurkeztu zuen, Udalak eskatuta, desfile tradizionala dinamizatzeko eta birdefinitzeko, etorkizuneko proiekziora begira. Ondorioa hauxe izan zen: kulturen eta erlijioen arteko errespetu-mezua erakutsi behar zela, Abd-Al Rahman II.aren figura duinduz eta kapitainaren hitzaldiaren edukia leunduz, hori guztia eszenografia-konposizio orekatuago baten erdian, ekitaldiaren koreografiari ikusgarritasuna emateko.

Berdinsareak Bilbon antolatutako emakumeek eta gizonek herriko jaietan duten parte-hartzearen inguruko jardunbide egokien tailerrean parte hartu zuen Margaret Bullenek.  Azken urteetan egindako urratsak nabarmendu zituen Bullenek (berdintasunerako toki-planak, udal-akordioak...) eta adibide zehatzagoak ere aurkeztu zituen; hala nola, Gasteizko, Gernikako edota Tolosako jai-ereduetan egindako eraldaketak.

Euskal diasporari lotuta dago, Renotik zuzendutako USACen (University Studies Abroad Consortium) bidez Donostian ikastera datozen ikasle iparramerikarrei ematen dien irakaskuntzaren bidez.

Ankulegi antropologiaren euskal elkarteko bazkidea da, urteko jardunaldiak antolatzen laguntzen du eta bere lan batzuk aldizkarian argitaratzen dira, berriena "Turismo gastronómico y representación de la cultura vasca: sidra y chocolate" delarik, Miren Urquijorekin elkarlanean.

Lanak

Liburuak 

 Tristes espectáculos: las mujeres y los Alardes de Irún y Hondarribia. José Antonio Egido Sigüenza, Margaret Louise Bullen. Bilbao: Universidad del País Vasco. 
Basque Gender Studies. Margaret Bullen. ISBN: 978-1-877802-31-7
Orhipean. The Country of Basque. Margaret Bullen-en itzulpena.

Aldizkarietako artikuluak (aukeraketa) 

 Ez Donk Oraindik y Corps-Exquis: una comunidad feminista en tiempos de virus. Anaitze Agirre Larreta, Margaret Louise Bullen, Miriam del Pino Molina, Tchella Fernandes Maso, Idoia Galán Silvo, Noemí Gomez Mendoza, Joanna Pertkiewicz, Yadira Santamaria Viveros, Katerina Sergidou Dilemata
 Genero- indarkeriaren erakundetzea Bidasoaldeko alardeetan. Margaret Louise Bullen, Xabier Kerexeta
 Ahaidetasuna, generoa eta sormena: Marilyn Strathernekin hizketan. Margaret Louise Bullen
 Antropología feminista, antropología aplicada. Encuentros y desencuentros. Margaret Louise Bullen
 Turismo gastronómico y representación de la cultura vasca: sidra y chocolate. Miren Begoña Urquijo Arregui, Margaret Louise Bullen
 Modos de vida de la mujeres inmigradas en Araba y Gipuzkoa. Begoña Pecharromán, Margaret Louise Bullen
 Transformaciones socio-culturales y la recreación de una fiesta. Margaret Louise Bullen
 De invasores a invadidos: la intervención social en los barrios marginales de Perú. Margaret Louise Bullen
 Las mujeres y los Alardes de Hondarrubia e Irún. Margaret Louise Bullen.

Elkarlanak talde-lanetan (aukeraketa) 

 El feminismo como estímulo y sustento de la antropología vasca: 30 años de una fructífera relación. Jone Miren Hernández García, Mari Luz Esteban Galarza, Margaret Louise Bullen
 Soldados, cocineros y aguadoras en la tamborrada donostiarra: participación festiva y Performance de género. Margaret Louise Bullen
 Las posibilidades de la profesionalización vislumbradas en el prácticum del grado de antropología social de la UPV-EHU. Margaret Louise Bullen, Miren Begoña Urquijo Arregui
 Violencias y derecho(s) en las relaciones humanas. Margaret Louise Bullen, Caterina Canyelles, Amaya Pávez Lizarraga
 Estrategias urbanas de mujeres rurales: emigrantes andinas en la ciudad de Arequipa, Perú. Margaret Louise Bullen
 Hombres, mujeres, ritos y mitos: los Alardes de Irún y Hondarribia. Margaret Louise Bullen
 Cambio y confrontación en los Alardes de Irún y Hondarribia. Margaret Louise Bullen.

Erreferentziak

Kanpo estekak 

 EITB-n egindako elkarrizketa
Berria-n Margaret Bullenek idatzitako artikuluak
Argia astekarian argitaratutako elkarrizketa

antropologoak
irakasleak
Ikerkuntza
feministak